                        07.08.2009.a E E L N Õ U

                                                                                                   
       Algataja: Narva Linnavalitsus
NARVA LINNAVOLIKOGU

OTSUS

Narva




                     

                           ___.___.2009.a nr _____
Projekti „Narva Narkomaanide ja alkohoolikute 
rehabilitatsiooni keskuse hoone (Karja 6C, Narva) 
renoveerimine“ kaasfinantseeringu kinnitamine 
1. Asjaolud ja menetluse käik
NARKOMAANIDE JA ALKOHOOLIKUTE REHABILITATSIOONI KESKUS MITTETULUNDUSÜHING SIND EI JÄETA ÜKSI (edaspidi MTÜ) valmistab ette projektitaotlust „Narva Narkomaanide ja alkohoolikute rehabilitatsiooni keskuse hoone (Karja 6C, Narva) renoveerimine“. Projektitaotlus esitatakse EAS Hasartmängumaksu regionaalsete investeeringu-toetuste programmi. Projekt näeb ette MTÜ kasutuses oleva narkomaanide ja alkohoolikute rehabilitatsioonikeskuse hoone (Karja tänav 6C, Narva) remonditööde teostamist, sh vundamendi kindlustamine, katuse osaline remont, aknaplokkide vahetamine (ligikaudu 35  tk), osaline uste vahetamine, kolme välistrepi remont ja sissepääs puudega inimestele, sisemiste ruumide remont (1 tuba ja koridor), keldriruumide remont.

Hoone aadressil Karja tänav 6C üldpinnaga 343,3 m2 omanik on Narva linn, MTÜ kasutab hoonet 02.01.1998 linnavata tasuta kasutamise lepingu nr 1/233 ja 07.06.2002 linnavara tasuta kasutamise lepingu nr 1/362-b alusel. Ruume kasutatakse rehabilitatsioonikeskuse töö korraldamiseks narkomaanidega ja alkohoolikutega. Narva Linnavalitsuse 09.06.2004 korraldusega nr 573-k määrati linnavara – Narva Karja tänav 6C asuva hoone – kasutamise lepingu kehtivusajaks 30.06.2009. Narva Linnavolikogu 06.08.2009 otsusega nr 110 pikendati MTÜ-ga linnavara tasuta kasutamise lepingut kuni 30.06.2034.  
Projekt vastab Narva linna arengukava strateegilise eesmärgi 2.1 (linna maine on parendatud) tegevussuuna 2.1.3 (tõhustada avaliku, era- ja kolmanda sektori koostööd) ülesande 2.1.3.1 (kolmanda sektori ürituste ja projektide toetamine) tegevustele (sh mittetulundusühingute projektide kaasfinantseerimine).

Projekti „Narva Narkomaanide ja alkohoolikute rehabilitatsiooni keskuse hoone (Karja 6C, Narva) renoveerimine” kogumaksumus on  588 235 krooni. Hasartmängumaksust regionaalsete investeerin-gutoetuste andmise programmist taotletav summa on 500 000 krooni. Narva linna kaasfinantseering moodustab 88 235 krooni (15 %). 
Narva Linnavolikogu otsusega on vaja kinnitada projekti kaasfinantseering. 
2. Õiguslikud järeldused

Kohaliku omavalitsuse korralduse seaduse § 22 lõike 1 punkti 8 ning Narva Linnavolikogu 29.06.2000 määrusega nr 36/16 kinnitatud „Narva linna põhimääruse“ punkti 4.4.14. kohaselt volikogu ainupädevusse kuulub laenude ja teiste varaliste kohustuste võtmine. Seega kuulub projekti „Narva Narkomaanide ja alkohoolikute rehabilitatsiooni keskuse hoone (Karja 6C, Narva) renoveerimine“ kaasfinantseeringu kinnitamine Narva Linnavolikogu pädevusse.

Valla- ja linnaeelarve seaduse § 11 lõike 1 kohaselt kuulub linnaeelarve projekti koostamine linnavalitsuse pädevusse. Valla- või linnavalitsus koostab omavalitsusüksuse arengukava arvestades eelarve projekti ning esitab selle koos valla- ja linnaeelarve seaduse § 11 lõikes 2 nimetatud lisadega volikogule hiljemalt üks kuu enne eelarveaasta algust.

3. Otsus
3.1. Kinnitada projekti „Narva Narkomaanide ja alkohoolikute rehabilitatsiooni keskuse hoone (Karja 6C, Narva) renoveerimine“ kaasfinantseering 88 235 krooni ulatuses.

3.2. Projekti positiivse rahastamisotsuse korral Narva Linnavalitsusel näha ette käesoleva otsuse punktis 3.1 nimetatud kaasfinantseeringu summa 2010. aasta linnaeelarves

4. Rakendussätted
4.1. Narva Linnavolikogu Kantseleil teha käesolev otsus asjaosalistele teatavaks.
4.2. Otsus jõustub teatavakstegemisest.
4.3. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

